LidanRubinov/Halacha-QA huggingface dataset:
שאלה: רכישה בספירת העומר: יש לי חבר שמעונין לרכוש אופניים יד שנייה שראה באתר YAD2. הוא חושש שאם לא יקנה אותם עכשיו, הם יימכרו, ומבחינתו הם בגדר "מציאה". עלותם אגב, כ-2800 ש"ח. 1. האם יש בעיה לרכוש את האופניים עכשיו (הם לא חדשים, אלא משומשים). 2. אם יש בעיה, כיצד ניתן להתגבר עליה, אם בכלל, מבחינת דבר האבד וכיו"ב, או מה ניתן לעשות על-מנת לעמוד בכללי ההלכה, ועדיין יישמרו לו האופניים, כמו לשלם מקדמה, או לקנות ולא לקחת, או לקחת ולא להשתמש בהם. 3. כמו כן, מה המועד המוקדם ביותר שניתן יהיה לרכוש את האופניים, ללא כל בעיה. מראש.
תשובה: לשואל איו איסור לברך שהחיינו בספירת העומר ולכן מותר לקנות אופניים. אפי קיציס
שאלה: שתיה במשך היום, הלכות ברכות: הרב. יש לי בקבוק מים שאני שותה ממנו במשך כל היום. האם כל פעם שאני מסיימת לשתות קצת ממנו אני צריך לברך "שהכל." ו"בורא נפשות"?. ואם עבר כמה שעות כי הלכתי לאנשהו או שלא שתיתי ממנו ואז אני רוצה לשתות בו שוב באותו יום אני צריכה עוד פעם לברך "שהכל"? או שברכה אחת ביום מספיקה ובערב בפעם האחרונה שאני שותה ממנו אני יברך "בורא נפשות". ואם אני עוברת איתו ממקום למקום כמו מהבית לאוטובוס. אני שוב צריכה לברך?
תשובה: אם השתיה היא תכופה- מברכת בתחילה, שותה במהלך הזמן, ומברכת בסוף. גם אם הולכים בדרך, שכן דעתך על השתיה בכל הדרך ולא על מקום אחד. אם השתיה אינה תכופה אלא עם מרווחים גדולים ומשמעותיים של זמן- יש לברך בתחילה וסוף של כל שתיה.
שאלה: נגינה ביום השואה והגבורה: הרב, אני מורה בבי"ס יסודי ותלמידותיי מעבירות מחר את טקס יום השואה והגבורה. ברצוני לדעת האם ישנה בעיה להשתמש בכלי נגינה (כמובן לשיר שקט ועצוב המתאים ליום זה) מעבר לכך אנו משתמשות בנגינה מתוך דיסק לשיר נוסף. (אנו נוהגים לשמוע מוזיקה מרדיו וכ"ו בימי הספירה) אך אני תוהה על עניין כלי הנגינה(מדובר בפסנתר ובחליל צד) אשמח למענה.
תשובה: מצטער על העיכוב בתשובה ".ניגונים רגילים וקל וחומר ניגונים עצובים אין לאסור בימי האבלות שבספירת העומר." מתוך שעור של הרב אליעזר מלמד
שאלה: יסודות האמונה: לרב, שמעתי את סדרת השיעורים "יסודות האמונה" ועלו לי מספר שאלות : א. אם אף פעם לא נוכל להופיע את השלמות במלואה, כיצד זה מסתדר עם השבת שכל עניינה הוא שאין יצירה והתחדשות? בנוסף, כיצד נסביר את מה שהיה לפני חטא אדם הראשון? אני מבין שעניינו של העולם הבא הוא שמתוך פיתוח העולם הזה נלך ונופיע דרגות עליונות יותר ויתר, האם המציאות של גן העדן לפני שחטא האדם וגורש אליה אנו שואפים לחזור גם תתפרש כך (אם כן, מה בדיוק הסיפור של גן עדן והגירוש ממנו?)? ב. כשמסבירים שעיקרה של המחלוקת בדבר בריאת העולם היא האם אנו מתייחסים לעולם כקובץ של פרטים טכניים או כשלמות שהולכת ומופיעה בצורה אינסופית אז מובן שהשאלה השכלית של נברא או קדמון לא כל כך שייכת וכמו כל דבר שכלי אנו לא נוקטים באחת העמדות כאמת מוחלטת (ולכן לרמב"ם לא הייתה בעיה להגיד כך כשהתווכח בתנאי שמוסכמת שיש משמעות לעולם). האם כך יש להתייחס לכל מה שקיבלנו במסורת? לדוגמה, האם אפשר להגיד שבמידה והיינו מגלים שמעמד הר סיני לא באמת היה זה לא משנה כי מה שאכפת לנו זה שתורתנו הכללית התקבלה על העם הכללי ביותר? בכך אנו אומרים שהשאלה האם מעמד הר סיני או קריאת ים סוף היו או לא זה לא משנה אם אנו מקבלים את העיקרון האמוני שעומד מאחוריהם? את שתי שאלות אלו שלחתי כבר לרב דרך אתר אחר אך אני לא בטוח שזה נשלח. בכל אופן, לא קיבלתי תשובה. ג. הבנתי (עד כמה שאפשר להגיד) שהנשמה זה בעצם האינסוף שעומד בבסיס החיים והולך ומופיע בחיים עצמם. אם כן, כיצד יתכן להגיד שלמישהו יש "נשמה גדולה" (או לחלק בין נשמת האדם, האומה או החיים, שהרי במערכת המושגים של האינסוף לא שייך להעריך גודל, במקום זאת אני יכול להבין שאומרים על מישהו שהוא הופיע את האינסוף בצורה גדולה יותר מהשאר, האם זו הכוונה? ד. (קשור קצת לשאלה הקודמת) השיטה האלילית רואה באדם ובחיה מקבץ של כוחות מבודדים וממילא טוענת שבן אדם זה בסך הכל חיה משוכללת. לפי התפיסה היהודית ההבדל הוא שאדם מופיע את האינסוף יותר מהחיה בתודעת הקיום וכו. בעצם לשתי השיטות אפשר להגיד שהאדם הוא חיה משוכללת אך כל ההבדל הוא האם יש לכך משמעות (הופעה גדולה של אינסוף ולא מקבץ פרטים גדול ) וממילא האם האדם צריך להתנהג באנושיות, זה נכון?
תשובה: א. גם השבת אינה השלמות במלואה אלא  מעין עולם הבא, מצב של שלמות יחסית לימי הבריאה גם גן עדן אינו השלמות (כי לעולם איננו מגיעים לשלמות) אלא ביטוי מופשט לכך שהשלמות מובנית ביסוד המציאות שלנו ואליה אנו שואפים על העת. הרעיון בסיפור גן עדן והגירוש בא לומר שיש פוטנציאל של שלמות בעולם (גן עדן) אולם במציאות כיום איננו יכולים להופיע זאת באופן מלא (גירוש) ב. כן. אם כי במקום שאפשר אנו מנסים לטעון שהדברים הופיעו גם במציאות הממשית ג. כן, הכוונה שהוא מופיע את חייו באופן יותר איכותי מאחרים ד. תלוי מאיזה מבט מסתכלים. מהמבט ה אלוקי  ההבדל בין הבריאות השונות במציאות הוא אכן רק כמותי, אולם מצידנו ההבדל בינינו לבין החיה הוא כ"כ גדול מבחינה כמותית שזה כבר הופך לאיכות שונה ועל פי רוב המקורות של ח מדברים מהצד השני בהצלחה. נראה לי מהשאלות שקלטת את הפרנציפ חגי
שאלה: כשרות: נכנסתי לדירה בשכירות. לא ניתן לדעת איזה מבין הכיורים בדירה היה בעבר בשימוש בשרי ואיזה חלבי האם צריך להכשיר את שני הכיורים מספק האם איך - ניתן להכשיר כיור העשוי מחרסינה?
תשובה: מזל טוב על הכניסה לדירה. בענין הכיורים אם ניתן לברר הנה מה טוב ואף על פי כן יש לערות מיים חמים על שני הכיורים ולהחליט מה יהיה החלבי ומה הבשרי.אבל היות והחרסינה היא כמו חרס שאי אפשר באמת להכשירו יש לקבל על עצמכם לא להחזיר לסיר כל אוכל חם שנפל לכיור אפילו הוא נקי למשל שניצל חם או קציצה בשרית חמה שנפלה לכיור לא תוחזר לסיר.זו בעצם המשמעות שאי אפשר להכשיר חרסינה.
שאלה: כתובה: האם הכתובה אחרי הנישואים צריכה להשאיר אצל הכלה או אצלה אמא של הכלה? האם יש לזה חשיבות איפה זה נמצא בהלכה?, בת.
תשובה: ההלכה מחיבת שהכתובה תהה אצל הזוג בבית אולם המנהג הינו להשאיר את הכתובה אצל ההורים כדי למנוע אפשרות גרושים אחרי כל מריבה קטנה של הזוג הטרי. מטרת הכתובה היא בעצם."שלא תהה קלה בעיניו לגרשה."כנראה שבמהלך הדורות ראו כי הזוגות הצערים משתמשים בכתובה בפזיזות או במהירות,לכן צמח מנהג זה של השארת הכתובה אצל אמא של הכלה לסימן טוב כמובן שלאחר זמן צריכה הכתובה לחזור לזוג לאחר שיתבגרו ויתישבו בדעתם יותר.
שאלה: יצר.: אני שונא את ההורים שלי. הם התעללו בי כשהייתי קטן. היום אני בן 37 והתלוננתי עליהם למשרד הרווחה. אני שונא את אשתי בגלל שהיא טיפוס כפייתי ושתלטן ומאיים. אנחנו מתגרשים. היא אמרה שתמכור לי את הפסנתר אז הוצאתי נגדה צו עיקול, ואני מתכוון למחוק לה את כל המסמכים שלה החשובים במחשב כמו שהיא מנעה ממני את הפסנתר. היא תאכל את הלב ותקלל את הרגע שהתייחסה אלי בזלזול ובאכזריות. אני גם שונא את הילד שלי בן 7 שלמד מאמא שלו ופעם אחת כשהוצאתי אותו מהחדר הוא צעק "תזמיני לו משטרה!!!" אני הולך להגיד לו: "תשמע, אני לא רוצה אותך בתור בן. לך להיות בן של אמא שלך. אני לא רוצה שתזמין לי משטרה, לכן אני מעדיף להשאיר את אחים שלך, אבל אותך אני לא רוצה", שיאכל את הלב שלו כמו שאני אכלתי את הלב שלי כשהוא אמר "תזמיני לו משטרה!" ילד בן 7, שאח"כ לקח חליל מעץ ואיים לזרוק עלי ונרתעתי לאחור. אני שונא אותו. שונא את אמא שלו. שונא את ההורים שלה שגירשו אותי בזמן שהייתי חולה מהבית שלהם והזמינו משטרה שתרדוף אחרי בגלל שחטפתי מהם את הילדה שלי שלא ראיתי שבועיים כי הם סגרו את הילדים שלי אצלהם בבית. ולא רק שלא ביקשו סליחה, אלא אומרים לי להזהר אם אזכיר את המקרה. אני שונא אותם. את כל מי שאני שונא - ארחיק מהחיים שלי בלי רחמים. כל מי שפגע בי - מהווה בשבילי איום. אסלק אותו. אני יכול להתחתן עם מישהי שיש לה ילדים שאבא שלהם לא בא לראות אותם ולבחור להיות אבא שלהם. אבא זה בחירה. אני בוחר לא להיות אבא לבן שלי שהתחצף ואיים במשטרה וכמעט וזרק עלי חליל מעץ. אני שונא אותו, אפילו שהוא בן 7. אני שונא את אמא שלו. אבל את שאר הילדים שלי אני אוהב. יש לי עוד 3 ילדים שלא עשו לי כלום ואוהבים אותי. גם הוא יכול להגיד שהוא אוהב אותי, אבל אני לא מאמין לו. נפגעתי ממנו ואסלק אותו מהחיים שלי. כן, אני אדם שהתעללו בו ריגשית בתור ילד ועכשיו אני החלטתי לסלק בלי רחמים כל מי שינסה לפגוע בי. אני מסוגל להתאכזר כמו שהרגשתי שהתאכזרו אלי, וזה מאוד מאוד יכאב למי שירגיש. להורים שלי, לזוגתי לשעבר, לילד שלי, להורים שלה, לכולם הולך עכשיו לכאוב מאוד מאוד. אני רוצה להרגיש צדק. אני רוצה שיכאב להם כמו שהכאיבו לי. רק אז ארגיש את אלוהים. רק אז.
תשובה: צר לי ידידי. שנאה הורגת את האדם. היא הורגת אותך. ההבדל בין משהו שונא לאחר שאין בו שנאה לא תלויה במי שהוא פוגש, או במה שהוא חווה אלא כיצד הוא מתמודד עם זה. אני מבין שעברת פגיעה מהוריך. אולם ניתוק קשר נפשית ורגשית מהם עדיף על שנאה. כשאתה מנתק קשר אתה מתחיל לחיות חיים חדשים, למלא את חייך תוכן. כשאתה מלא שנאה אתה חי אתה עבר ומוותר על ההווה ועל העתיד שלך. עצתי לך ללכת לטיפול של איש מקצוע שיעזור לך, לעזוב ולזרוק את כל השנאה שתוקעת אותך, וקבל כוחות להקים חיים חדשים ושמחים משלך. אל תוותר על העתיד שלך. מחק את השנאה. נקה את השולחן. תתחיל לחיות ולחייך.
שאלה: שונא את אשתי והילדים: אני שונא את ההורים שלי. הם התעללו בי כשהייתי קטן. היום אני בן 37 והתלוננתי עליהם למשרד הרווחה. אני שונא את אשתי בגלל שהיא טיפוס כפייתי ושתלטן ומאיים. אנחנו מתגרשים. היא אמרה שתמכור לי את הפסנתר אז הוצאתי נגדה צו עיקול, ואני מתכוון למחוק לה את כל המסמכים שלה החשובים במחשב כמו שהיא מנעה ממני את הפסנתר. היא תאכל את הלב ותקלל את הרגע שהתייחסה אלי בזלזול ובאכזריות. אני גם שונא את הילד שלי בן 7 שלמד מאמא שלו ופעם אחת כשהוצאתי אותו מהחדר הוא צעק "תזמיני לו משטרה!!!" אני הולך להגיד לו: "תשמע, אני לא רוצה אותך בתור בן. לך להיות בן של אמא שלך. אני לא רוצה שתזמין לי משטרה, לכן אני מעדיף להשאיר את אחים שלך, אבל אותך אני לא רוצה", שיאכל את הלב שלו כמו שאני אכלתי את הלב שלי כשהוא אמר "תזמיני לו משטרה!" ילד בן 7, שאח"כ לקח חליל מעץ ואיים לזרוק עלי ונרתעתי לאחור. אני שונא אותו. שונא את אמא שלו. שונא את ההורים שלה שגירשו אותי בזמן שהייתי חולה מהבית שלהם והזמינו משטרה שתרדוף אחרי בגלל שחטפתי מהם את הילדה שלי שלא ראיתי שבועיים כי הם סגרו את הילדים שלי אצלהם בבית. ולא רק שלא ביקשו סליחה, אלא אומרים לי להזהר אם אזכיר את המקרה. אני שונא אותם. את כל מי שאני שונא - ארחיק מהחיים שלי בלי רחמים. כל מי שפגע בי - מהווה בשבילי איום. אסלק אותו. אני יכול להתחתן עם מישהי שיש לה ילדים שאבא שלהם לא בא לראות אותם ולבחור להיות אבא שלהם. אבא זה בחירה. אני בוחר לא להיות אבא לבן שלי שהתחצף ואיים במשטרה וכמעט וזרק עלי חליל מעץ. אני שונא אותו, אפילו שהוא בן 7. אני שונא את אמא שלו. אבל את שאר הילדים שלי אני אוהב. יש לי עוד 3 ילדים שלא עשו לי כלום ואוהבים אותי. גם הוא יכול להגיד שהוא אוהב אותי, אבל אני לא מאמין לו. נפגעתי ממנו ואסלק אותו מהחיים שלי. כן, אני אדם שהתעללו בו ריגשית בתור ילד ועכשיו אני החלטתי לסלק בלי רחמים כל מי שינסה לפגוע בי. אני מסוגל להתאכזר כמו שהרגשתי שהתאכזרו אלי, וזה מאוד מאוד יכאב למי שירגיש. להורים שלי, לזוגתי לשעבר, לילד שלי, להורים שלה, לכולם הולך עכשיו לכאוב מאוד מאוד. אני רוצה להרגיש צדק. אני רוצה שיכאב להם כמו שהכאיבו לי. רק אז ארגיש את אלוהים. רק אז.
תשובה: אל תדבר בשם אלהים, אלא בשם היצר הרע שלך. כדי להתקרב לרבש"ע ולמוסר עליך לשבת עם פסיכולוג ולפרק את חייך לגורמים, לחשוב יחד איתו כיצד הגעת לאן שהגעת וכיצד לבנות את הנפש שוב בישרות ובאיטיות. אחר כך תוכל לבנות גם קומת יהדות ומוסר, ולפנות כלפי האחרים בחייך. המציאות שתארת אינה באשמת האחרים, אלא באחריותך כמו באחריותם. עליך לטפל בכך ברצינות. אל תהסס, פנה לפסיכולוג. בהצלחה
שאלה: הקול הנברא: שאלתי היא בעניין הקול הנברא במעמד הר סיני. האם הסיטואציה במעמד הר סיני זהה למשל לסיטואציה של מדיום שטעון כי הוא חווה טרנס ומדבר למאמינו בקול משונה, הנטען כקול אלוהים? כי מיתולוגיות כאלו לא חסר ברחבי העולם. אם לא מדוע הדבר לא דומה? פה מדובר בקול נברא ופה מדובר בקול נברא. ב ב איתי.
תשובה: אנו מאמינים שרבש"ע דיבר עימנו בסיני מתוך האש, וראינו את הקולות. כל זה היה בפועל במציאות. מדובר היה בנבואה כלל ישראלית ולא בהזיות מטושטשות או מיתולוגיות.
שאלה: בורגול - חמץ?: שמעתי שבורגול עובר תהליך של בישול במים האם זה נכון וממילא הוא חמץ גמור? האם זה נכון בכל החברות ובכל הסוגים?
תשובה: בורגול הוא חמץ גמור.
שאלה: מכנסיים מתחת לחצאית: האם מותר ללבוש מכנסיים טייץ מתחת לחצאית? ב מראש!
תשובה: בענין זה יש דעות מחמירות ומקלות. המקלים אומרים שהואיל ולובשים חצאית אין כל משמעות למה שהחצאית ממליא מכסה. השיקול של המחמירים הוא שיקול חינוכי: הבנות מתחילות בדרך  כשרה  לחלוטין כשהן לובשות חצאית מעל מכנסיים או מעל טייץ. אבל ההקפדה על אורך החצאית מתרופפת, מאבדים את הרגישות של הצניעות (כנראה בגלל שיש מכנסים וזה מעניק תחושה שלא ממש מזלזלים בצניעות) זה החשש העקרי של הרבנים שאוסרים. להלן קישורים למבחר דעות:
שאלה: אבלות: לרב - אימי נפטרה לפני 4 חודשים, אחותי היא אם שכולה, מידי שנה משפחתנו מצטרפת אליה לטקס יום הזכרון העירוני הכולל שירה.האם מותר לנו להצטרף לטקס? מראש
תשובה: אכן כן, היות והשרים עצובים הגורמים לזיכרון ותחוסת הזדהות עם האבל והשכול.
שאלה: קידושי ספק אצל זוג החי יחד ושלא נישא ברבנות: דודי חי עם בת זוג מזה מספר שנים, בטרם עברו לחיות יחד במשק בית משותף, לבקשת האישה, העניק לה דודי טבעת בפני שני עדים (גברים, יהודים), ובליווי המשפט "הרי את מקודשת לי כדת משה וישראל". השניים לא נישאו באופן "רשמי",לא נרשמו ברבנות, ולמעשה שמרו את דבר הקידושין בסוד מסביבתם (פרט לעדים כמובן). עתה, דודי מעוניין להיפרד מבת זוגו, אך היא מסרבת לעזוב וטוענת כי עליהם לפנות לרבנות ולעבור גירושין. האם כבוד הרב סבור, על פי התיאור הנ"ל, כי אמנם הצדק עם האישה ויש צורך בגירושין, או שמע ניתן להתיר את הקשר בין בני הזוג באמצעים אחרים. ושבוע טוב, אריאל
תשובה: חיבים לפנות לבית הדין להסדרת הגרושים כדת וכדין (וגם על פי החוק יש להתיר את השותפות הכלכלית באופן מסודר.) האישה נחשבת אשת איש ואסור לה להינשא לאדם אחר בלי התרת הנשואים מדודך.
שאלה: ירקות עלים: האם העדכון מחשוון, לגבי השרייה של כל ירקות העלים בסבון, פעמיים, עדיין רלוונטי? איך זה, שנותני הכשרות מאשרים את התוצרת הזו, כשכתוב עליהם לשטוף רק פעם אחת?
תשובה: מותר ע"פ הנחיות הרה"ר לשווק ירקות ללא תולעים עם תולעים, למשל, מותר לשווק ראש חסה עם חמישה חרקים שיורדים בשטיפה, ויש תקן שונה לכרוב, לברוקולי, כרובית ולירקות קטנים כמו פטרוזיליה, שמיר, כוסברה וכדומה. לכן, צריך מאוד מאוד לדקדק בשרייה במי סבון ובשטיפה יסודית תחת זרם חזק של מים.
שאלה: טהרה: לאחר שהוסת איחרה לי בכמה ימים, עשיתי בדיקה ביתית להריון לפני יומיים והיא יצאה חיובית. יום לאחר מכן הייתה לי הפרשה במגן התחתון של צבע חום צהבהב לא כלכך ברור ולאחר מכן לא הופיע כלום. אציין כי בהריון הקודם היה לי באותה תקופה בדיוק כתמים חומים לגמרי אך לאחר בדיקה התברר כי הכל ר. השאלה שלי האם אני נחשבת לנידה בגלל שראיתי על מגן התחתון צבע חום צהבהב? אודה לך בהקדם על תשובתך ערב טוב
תשובה: בהנחה שהכתם היה ללא הרגשה, הוא טהור. אם היה בהרגשה הדבר תלוי בגוון המדוייק, תשאלי שוב ונתקדם.
שאלה: ברית בספירת העומר: האם בברית אבי הבן והסדק יכולים להסתפר ולהתגלח למרות ספירת העומר.
תשובה: מותר לאבי הבן והסנדק יכולים להסתפר כי יום טוב הוא להם.וגם המוהל.אולם לפי הא"רי גם הם לא יתגלחו על שבועות.
שאלה: חמץ אחרי פסח: יש ליד העבודה שלי קיוסק פעיל שמדי פעם אני קונה שם מוצרים סגורים. החנות היתה פתוחה בחול המועד והם לא מכרו את החמץ. בהנחה שלא תמיד אני יכולה לדעת לפי הקוד של המוצר מתי הוא יוצר (לפעמים קשה לפענח), מתי אני יכולה להתחיל לקנות שם חמץ? (יש שם די הרבה אנשים ביום)
תשובה: מחג שבועות סביר להניח שכל הסחורה שהיתה בפסח כבר נמכרה.
שאלה: בחירת שם לבת: ברצוני לברר איזה שם מארבעת השמות מעיין, מאיה, תמר וסיוון נחשב לשם טוב לתת לבת? בנוסף, יש לי שאלה ספציפית לגבי השם תמר. תמר מוזכרת בתנ"ך ב-2 סיפורים קשים מאוד, היא נאנסת באחד ומתאלמנת בשני. האם שם זה הוא שם טוב? הוא לא שם שמתקשר לקורבן? למישהי שעוברת חוויות קשות וחיים קשים? אודה לך מאוד לתשובה.
תשובה: לכם ומזל טוב! השמות מעיין ותמר עדיפים. מעיין מסמל טהרה וזרימה. למעיין יש דרגת טהרה גבוהה יותר אפילו ממקווה. כשהיו את המלך שלמה משחו והכתירו למלך ליד מעיין כדי להרמז שכשם שהמעיין זורם - כך תתקדם ותמשך מלכות שלמה. השם תמר הוא שם טוב. ח למדו על דרגה גבוהה בכבוד הבריות ובהתאפקות שלא לבייש אדם מתמר. כמו כן תמר היא שם הקשור למלכות - מתמר יצאה שושלת יהודה שממנה הגיע דוד המלך, וגם לביתו של דוד קוראים תמר. לא לחינם עץ התמר הוא גבוה ו"מולך" על שאר העצים. הצדיקים נמשלו לתמר, כמו שכתוב "צדיק כתמר יפרח". אני מצרף פה שתי תשובות נוספות מהאתר, אחת על השם מעין ואחת על השם תמר: השם תמר: השם מעין: שתזכו לרוות נחת מביתכם ולגדלה לתורה, לחופה ולמעשים טובים!
שאלה: כשרות טוסטר- מהדרין: לגבי מי שמקפיד לאכול בכשרות מהדרין, האם ברגע שאפו בטוסטר גבינה צהובה שהיא בכשרות שאינה מהודרת, האם האדם שמקפיד על אכילת מהדרין לא יכול (או שעדיף לו שלא) להשתמש באותו הטוסטר? האם זה משנה לעניין אם הפיצה הטוסט עטופים בנייר כסף? האם יש שוני לשומרי מהדרין בין לאשכנזי בין לספרדי? בנוסף, אודה לך על הפנייה מדוייקת למקורות (ולשם של רב שפסק בעניין) ויום טוב שני
תשובה: לך להדר - זה ענין אישי. זו דרך ביטוי של האדם בינו לבין אלוקיו והיא נובעת מרצונות ורגשות שלו. ההידור מותנה בכך שאינו מצער ולא מכביד על אחרים שאם לא כן הוא אסור בתכלית האיסור. (ק"ו שאינו פוגע או מבזה אחרים) לכן אין מושג כזה לפסוק הלכה בהידור אלא האדם עושה נוהג בעצמו לפי שיקול דעתו דוד לוי להסבר נוסף 098987548
שאלה: ואולי אין אלוהים!: יש לי שאלה כפרנית במקצת, אך הרב קוק אומר שלכפירה יש מקום חשוב, ו"ייסורין ממרקין" אז אני מרשה לעצמי. וסליחה מראש על האריכות. ידוע כי המושג "אלוקים" כמו שמות אחרים של הקב"ה קיימים רק מתוקף מציאותם של נבראים. אם לא היו נבראים - לא היה מי שייקרא לו בשמות. שאלתי היא האם קיום "עצמותו" אינה למעשה גם דבר שהנבראים המציאו כדי לתת איזה בסיס אופטימי ומושגח למציאות? למה הכוונה? לדוגמא - כשאני מתפלל ואומר "עזרי מעם ה - עושה שמיים וארץ" אם אני באמת מתכוון לכך - הרי שזה מחזק את הביטחון העצמי שלי וכך אוכל להתמודד עם קשיים. הכופר יאמר שזו תופעה פסיכולוגית גרידא. זריקת מוטיבציוה ובוודאי שזה עובד. המאמין ה"תם" יאמר שה שמע את תפילתי ולכן נתן לי כוחות. המאמין החוקר ייטען ששני ההסברים דומים. הקב"ה עוזר ע"י שנפש האדם מגיבה באופן כזה לפסוק הנ"ל כזריקת מוטיבציה. אבל האין זה רק דרך להסביר את הדברים? ומניין לנו שאלוקים "ממש" קיים והנביאים שטענו כי ה ממש דיבר איתם, לא הסבירו את החוויות שלהם פשוט במושגים של "אלוהים"?
תשובה: ההצעה שלך היא דעתם של מרכס ופרויד, שהאדם ברא את אלהים כצורך שלו (נפשי, מעמדי או אינטרס של המעמד המבוסס לשלוט על העניים). הצעה זו ודאי נכונה. לו יצוייר שלא היה אל, ודאי האדם היה ממציא אותו על מנת להיטיב את חייו- אין מוות, יש סיבה לכאב בעולם, צדיק וטוב לו בעולם העליון. אולם בפועל, חוץ מהאמת הזו שיש אינטרס אנושי בהיות האלהים, יש אמת קודמת לה שאינה סותרת אותה- אכן יש אלהים. את רבש"ע פגשנו בסיני במעמד נבואה של כלל ישראל, והאומה האלהית החיה עד היום ואחוזה בתורת ד  היא יותר ממאה עדים על קיום רבש"ע, שמוסרו התורני הכריע את העולם כולו ותאוותיו. האדם התעלה מבור האלילות והאלימות למרום העדינות האמונית והמוסר, בכל הדתות המרכזיות כיום בעולם המפותח. תהליך זה הוא הבעת אמון של האדם באל העברי ובתנ"ך, על אף שרבים מהערכים המוסריים ובייחוד ערכי התושב"ע לישראל נוגדים את האינטרס האנושי הבסיסי של תענוגות. היהדות מחנכת לגבורה על החומר והובלה שלו בידי הרוח, דבר שלו היה מומצא היה הפוך בתכלית.
שאלה: לחם תפוחי אדמה: מהי ברכתו של לחם תפוחי אדמה- שמכיל גם קמח ושמרים?
תשובה: השאלה היא כמה קמח, האם הוא מורגש, ומה התפקיד שלו בעיסה? ע"פ זה ניתן לומר מהי הברכה. חיים בריסק
שאלה: דתייה חילונית:, אני נשואה כבר שנתיים בעלי עבר בזמנו גיור ומאז הוא מתחזק אני לעומתו נסתי אך אני מרגישה שאני לא שייכת לשם לא כרגע אני משתדלת לשמור על השבת כמו שצריך ושומרת כשרות ומצד אחד רוצה מאוד רוצה ללכת אם מטפחת להיות דתייה אך משהו בי עוצר אותי ואני לא מוכנה לזה יש בי שני קולות אחד שאני רוצה להיות חילונית ללכת אם מכנסיים ואיך שאני אוהבת.ומצד שני להיות דתייה אך אני מרגישה שזה לא הזמן המתאים או שאני עושה את זה בכוונה לבעלי אני כבר לא יודעת השמח לקצת עזרה.
תשובה: לדעתי את צריכה פשוט לברר עם עצמך מהי המסגרת החדשה ממנה את כה חוששת. דבר זה יעשה לדעתי על ידי לימוד הצד המחשבתי ולא רק ההלכתי-טכני של היהדות במסגרות שונות. יש באינטרנט ערוצי-יהדות שונים שיכולים לאפשר זאת: ערוץ מאיר, ערוץ אורות, ערוץ הידברות וכו  בהצלחה חגי
שאלה: חלב נוכרי ואבקת חלב נוכרי: על מוצרים רבים שאנו רוכשים בביתינו כגון:שוקולד למריחה "נוטלה", ופלים של חברת לואקר כתוב שהינם מכילים חלב או אבקת חלב נוכרי. שאלתי היא כזו: האם ישנו הבדל בין אכילת חלב נוכרי לבין אכילת אבקת חלב נוכרי? האם ככלל אכילת הדברים הללו הינה איסור מדאורייתא או שרק חומרה? מראש על תשובתכם
תשובה: ודאי שיש הבדל בין חלב נכרי לאבקת חלב, חלב נכרי אסור באכילה לכל הדעות. (גם האגרות משה שהתיר חלב שנחלב על ידי גוי אינו התיר חלב נכרי שהרי זה סעיף מפורש בשו"ע שחלב נכרי אסור, אלא הוא התיר חלב שנחלב על ידי גוי במדינה שיש פיקוח על החלב) יש פוסקים שהתירו חלב שנחלב על ידי גוי במדינה שיש בה פיקוח על חלב פרה, אך רבים חלקו על פוסקים אלו. לגבי אבקת חלב יש יותר מקום להתיר משום שיש אומרים שהגזירה על חלב ולא על אבקת חלב ויש מחמירים גם באבקת חלב נכרי. הסוברים להחמיר באבקת חלב סוברים כך מן הדין ולא מצד החומרא, הם סוברים שאין שום הבדל בין חלב נכרי לאבקת חלב נכרי וכשם שחלב אסור גם אבקה אסורה. הערה: איסור חלב נכרי אינו איסור דאורייתא אלא איסור דרבנן, אך איסורי דרבנן הם אסורים מן הדין ואין זה חומרא
שאלה: גמילות חסד עם בע"ח: לרב. האם לגמילות חסדים עם בע"ח רעב וצמא יש גם ערך? והאם זה בכלל מה שנאמר בגמרא מסכת ברכות דף ה עמ א וב : "כל העוסק בתורה וגמ"ח וקובר את בניו מוחלין לו על כל עוונותיו שנא : בחסד ואמת יכופר עוון"? מראש.
תשובה: אין כזה מושג לגמול חסדים לבעלי חיים. גומלים חסדים רק לבני אדם ואצל בעלי חיים נמנעים מלגרום להם צער. כלומר חסד יכול להיות מכוון כפעולה אקטיבית רק כלפי בני אדם! לבעלי חיים יש רק פעולה פסיבית או אוסרת לא לגרום להם צער ולפעמים לדאוג למנוע מהם צער. חיים בריסק
שאלה: כשרות בד  ץ העדה החרדית: שמעתי שבשכרות הבד"ץ העדה החרדית לא מקפידים על ההלכות כפי מנהגי עדות המזרח של בשר בקר חלק (שתקף גם לספרדים), ונושא בישול של גוי שבו יש הבדלים בפסיקות. האם אתם יודעים האם גם ספרדים יכולים לסמוך על הכשרות של בד"ץ העדה החרדית?
תשובה: הם מקפידים על בישול ישראל לפי מרן. ועד שאתה בודק אותם בנושא בשר חלק כדאי לבדוק האם הבדצי"ם הספרדים מקפידים על בשר חלק על פי שיטת מרן. בכל אופן העדה החרדית פרסמו דף שהם כותבים בו כי הם מקפידים ע"פ שיטת מרן.
שאלה: בחירת רב  חברים התעייצות: שמי אלון אני בעוד כחודשיים אהיה בן 17 ברוך השם זכיתי במהלך השלוש שנים האחרונות להתחזק בדת כמובן שיש לי עוד במה להתחזק אבל כל דבר בעיתו. השאלה הראשונה שאני רוצה לעלות בפנייך זו שאלה שאני מערער בה המון כבר מספר שנים ועד היום לא קיבלתי תשובה חד משמעית וברורה כפי שציפיתי לשמוע כך שאני מקווה מכל הלב שאולי דרכך אזכה לקבל תושבה מפורטת שתענה לי על השאלה אחת ולתמיד! כיום ישנם המון רבנים שכל אחד מתמצא בתחום אחר (הכוונה שלי לרבנים שניתן לקבל מהם ייעוץ, שפונים אליהם בעת מצוקה) אני מאמין וסבור שאם האדם נתקל באיזה שהיא בעיה שמכבידה על ליבו פרושה לפניו הדרך לפנות אל רב שאולי יוכל לסייע לו ולהוציא אותו מן המצוקה אם זה בתפילה, בהכוונה, או בטיפול מעשי. לפי ידעתי לא מומלץ ללכת להמון רבנים אלא עדיף לבחור רב אחד אפילו יהושע בן פרחיה אומר זאת במסכת אבות! אך איך אני בוחר רב? ואם אלך רק לרב מסוים ואמנע מעצמי ללכת לרב אחר שאולי יכול לעזור לי הרבה יותר? דבר נוסף שהייתי רוצה לשאול אותך באותו הנושא מתי עלי ללכת לקבל ייעוץ מרב? אם ישנה בעיה שעבורי היא בעיה מהותית שמכבידה לי על הלב אך בעיניי הסובבים אותי היא נתפסת כדבר שולי כיצד במצב זה אוכל לדעת אם יש טעם להתייעץ עם רב? אם אני מסכם במשפט אחד את הנושא הראשון שהעלאתי בפנייך אז כל הבלבול שלי הוא סביב הנושא של בחירת רב ואילו שאלות אני יכול להפנות אליו. הנושא השני שבחרתי לשתף אותך הוא יותר אישי וזה בנוגע לחברים. יש לי בעיה להתחבר לחברים חדשים יש לי חבורה בכיתה שאני מנסה כבר כמעט כמה חודשים להתקרב אליהם ואם כמה שאני משתדל ומנסה אני לא מצליח וזה לא רק איתם. אלא כל החיים שלי היה לי קשה מאוד ליצור קשרים חברתיים ויש משפט שאומר: "לא טוב היות האדם לבדו" ואני מוצא את עצמי המון לבד אני מתפלל המון לבורא עולם על ידי התבודדות ומעלה בפניו עד כמה קשה לי להתחבר איתם ועד כמה אני באמת שואף ורוצה לכך ואם להיות כנה אני מתחיל להתייאש האם יש תפילה או דרך מסוימת שעל ידה אני יכול לשפר את מצבי? (זו אחת השאלות שרציתי להתייעץ עם רב לגבי הנושא הקודם) על הסבלנות ואני אשמח לקבל תשובה מהירה שיהיה.
תשובה: הבחירה הראשונית של רב נעשית מתוך תחושת חיבור פשוטה, כדברי ח  עשה לך רב. פשוט פנה לרב הראשון שאתה מרגיש אליו קשר (לפעמים זה אפילו מגיע מתוך כך שזה הרב הנגיש ביותר עבורך). בהמשך, ככל שתרחיב את הידע התורני שלך תוכל להיפתח לדעות ורבנים נוספים. ממליץ לך להביט רת השיעורם הזו במיוחד בשיעור 21 לגבי סוג השאלות לרב - רב אמור לעזור בנושאים תורניים (הלכתיים ומחשבתיים), ואף לעיתים במעגלים קרובים לכך כמו נושאים נפשיים. הוא לא יכול לעזור בשאלות כמו כמה חלב לקנות בסופר לדוגמא. בתוך המסגרת שהזכרנו, אם הבעיה שולית או לא - זה כבר שיקול שלך. בהצלחה חגי
שאלה: החלפה או הוספת שם לינוי: כבוד הרב רציתי לדון איתך על נושא של הוספת שם, השם שלי מיום הוולדי הוא לינוי, שם שהורי נתנו לי לאחר שאימי טיפלה בתינוק שקראו לו כך, כמו שהבנת השם הזה הוא לא מתאים לבנים ויש אותו רק לבנות. כיום אני בן 23, אני מאז ומתמיד לא הרגשתי טוב עם השם הזה והרגשתי בו המון חוסר מזל בין בביטחון עצמי שאף פעם לא היה לי, ובין בהצלחה ובפרנסה, ותמיד היו לי נפילות כאלו או אחרות בעסקאות שלא הייתי צריך להיכנס אליהם מלכתחילה. הייתי רוצה לשאול ולהבין אם אני צריך להחליף לשנות או להוסיף שם נוסף ואם כן אז איזה שם. דעתי בנושא הוא רק להוסיף שם מכיוון שקשה לי למחוק לתמיד את השם שהורי נתנו לי. הפסוק שלי בתהילים הוא: לדוד ריבה ה את ריבי לחם את לוחמי. אשמח לקבל את ייעוצך בנושא זה ב מראש.
תשובה: ראוי לשנות את השם למשהו גברי, ולהתרחק מדרך הגויים הקוראים לבת בשם בן ולבן בשם בת. תלמד סוגיה תורנית ותחשוב במהלך הלימוד איזה שם היית רוצה, שם שיש בו משמעות טובה והוא עברי. הגר"א כתב שיש בזה סיעתא דשמיא מיוחדת.
שאלה: תיספורת וגילוח בספירת העומר: הרב. האם מותר להתגלח ביום העצמאות הנדחה.
תשובה: מותר להתגלח ולהסתפר ביום העצמאות גם אם הוא נדחה כדין פורים קטן ונס שנעשה לקהילה אחת.וכך פסק רבי חיים פלאצי בספרו כף החיים.וכן פסק הריאשון לציון הרב יצחק ניסים זצ"ל. לא יהיה יום העצמאות קטן יותר מ"בעל ברית" או סנדק שמותר לו להסתפר בספירת העומר. אומנם מורנו הרב אליהו זצ"ל הוסיף ואמר שמי שמקפיד ונהג את מנהגי האר"י לא יתגלח אפילו הוא אבי הבן או ביום העצמאות היות והאר"י הקפיד (ללא קשר לאבלות) עד שבועות,להמנע מתיספורת ותחגלחת.